| M26 Pershing |
| --- |
| Tank Pershing v múzeu v Mobile, Alabama, USA.Tank Pershing v múzeu v Mobile, Alabama, USA. |
| **Základná charakteristika** |
| Posádka | 5 |
| Dĺžka | 8,65 m |
| Šírka | 3,51 m |
| Výška | 2,78 m |
| Hmotnosť | 41,9 ton |
| **Pancierovanie a výzbroj** |
| Pancierovanie | 18-114 mm |
| Hlavná zbraň | 90 mm kanón M3 |
| Sekundárne zbrane | 2x Browning 30-06, 1x Browning 12,7 mm |
| **Pohon a pohyb** |
| Pohon | Ford GAF 500-450 hp |
| Odpruženie | torzné tyče |
| Max. rýchlosť | 48 km/h |
| Pomer výkon/hmotnosť | 12 hp/tona |
| Dojazd | 150 km |
| Priechodnosť |  |

**M26 Pershing** bol americký tank nasadený na konci druhej svetovej vojny a neskôr v kórejskej vojne. Pomenovaný na počesť gen. Johna J. Pershinga, ktorý viedol americký expedičný zbor v 1. svetovej vojne. Ako jediný západný tank prekonal všetky parametre nemeckých tankov Panther a Tiger.

Vývoj
-----

USA nevenovala medzi dvoma svetovými vojnami takú pozornosť pri vývoji tankov, ako európske štáty. Situácia sa zmenila na začiatku 2. svetovej vojny, keď bolo len otázkou času, kedy sa americké vojská zapoja do vojenského konfliktu. Ale aj tak sa však Američania sústreďovali na vývoj ľahkých tankov (napr. M5 Stuart) a stredných tankov (M3 Lee), ktorých koncepcia bola už v tom období prekonaná. Tieto stroje sa síce vyrovnali starším nemeckým tankom, ale počas vojny museli byť rýchlo nahradzované novými typmi. Po príchode nových nemeckých tankov Panther a Tiger Američania čelili nemeckej kvalitatívnej prevahe nasadením veľkého počtu tankov M4 Sherman. Spojenci tiež ťažili zo svojej veľkej leteckej prevahy, ktorá citeľne oslabovala nemecké tankové jednotky pri nasadení na fronte. Pri invázii v Normandii a následných bojoch však Tigre a Panthery spôsobovali Američanom ťažké straty. V USA sa začalo pracovať na rozpracovanom projekte T26 z roku 1942 a do konca roku 1944 boli vyrobené prvé tanky M26 Pershing.

Technické údaje
---------------

M26 Pershing mal dobré balistické vlastnosti korby aj veže, čo mu poskytovalo rovnakú pasívnu ochranu ako tanku Tiger. Okrem toho mal veľmi dobrú pohyblivosť, manévrovateľnosť aj rýchlosť, Jeho kanón M3 kalibru 90 mm je zrovnateľný s 88 mm kanónom Tigra alebo stíhača tankov Jagdpanther. Pershing mal aj efektívny stabilizátor kanóna a rýchlejšie otáčanie veže. S kanónom bol namontovaný aj spriahnutý guľomet M1919A4 kalibru 7,62 mm. Taký istý guľomet bol inštalovaný v prednej časti korby, na vrchu veže bol upevnený protilietadlový guľomet kalibru 12,7 mm. Podvozok pozostával z dvojice šiestich dvojitých pojazdových kolies odpružených na torzných tyčiach. Hnacie kolesá sa nachádzali vzadu, napínacie vpredu. Okrem toho pásy napínalo päť napínacích kladiek. Pohon tanku zabezpečoval benzínový motor Ford GAF V8 o objeme 18 l, ktorý bol uložený v zadnej časti korby.

Bojové nasadenie
----------------

Po nemeckej ofenzíve v Ardenách sa ukázalo, že americko-britským silám chýba tank, ktorý by odolával tankom Panther a Tiger ale aj Tiger II. Američania preto v roku 1945 poslali do Európy prvých 20 Pershingov, ktoré boli priradené k 3. a 9. tankovej divízii. Ďalších 200 Pershingov prišlo do Európy začiatkom marca. 7. marca 1945 zničil Pershing nemecký Panther počas jazdy vďaka stabilizátoru, čo u nemeckých vojakov vyvolalo údiv.

Iné projekty
------------

Commons
* Spolupracuj na Commons Commons ponúka multimediálne súbory na tému **M26 Pershing**

Zdroj
-----

* *Tento článok je čiastočný alebo úplný preklad článku M26 Pershing na českej Wikipédii.*

| * z
* d
* u
Americké obrnené vozidlá druhej svetovej vojny |
| --- |
| Ľahké tanky | 
* M2
* M3 Stuart
* M5 Stuart
* M22 Locust
* M24 Chaffee
* Marmon-Herrington CTLS

 |
| Stredné a ťažké tanky | 
* M2
* M3 Lee
* M4 Sherman
* M26 Pershing

 |
| Samohybné delá | 
* M7 Priest
* M8 Scott
* M12 Gun Motor Carriage
* M40 GMC
* M3 Gun Motor Carriage
* M16 Multiple Gun Motor Carriage
* M5 Gun Motor Carriage
* T34 Calliope

 |
| Stíhače tankov | 
* M10 Wolverine
* M18 Hellcat
* M36 Jackson

 |
| Obrnené polopásové vozidlá | 
* M2 Half Track Car
* M3/M5 Half Track Personnel Carrier
* M4 Mortar Carrier
* T30 Half Track

 |
| Obojživelné vozidlá | 
* Landing Vehicle Tracked
* DUKW

 |
| Obrnené automobily | 
* M8 Greyhound
* M3 Scout Car 'White'
* M20 Armored Utility Car
* T17 Deerhound / Staghound
* T18 Boarhound

 |
| Experimentálne vozidlá | 
* M38 Wolfhound
* T1/M6 Heavy Tank
* T28
* Assault Tank T14
* T29
* T30
* T20
* T7 Combat Car
* T-16
* T-3 Half Track
* T54 Gun Motor Carriage
* T40/M9 Tank Destroyer
* T-19
* 8in Howitzer Motor Carriage T84
* T92 Howitzer Motor Carriage
* Light Tank T7/Medium Tank M7
* T88 Gun Motor Carriage

 |